Eurovision Song Contest 1956

260px 1. Eurovision Song ContestDatum24. Mee 1956StadLugano (Schwäiz)GebaiTeatro Kursaal(Lugano)GewënnerLys Assia (Schwäiz)Zuel vu Länner7Nei ParticipatiounenBelsch, Frankräich, Däitschland, Italien, Lëtzebuerg, Holland an d'SchwäizModeratiounLohengrin PilipelloInterval ActLes Joyeux RossignolsOfstëmmungsreegelContestjury mat Memberen aus jiddwer Land. D'Wäertunge si geheim bliwwen.

Den 1. Eurovision Song Contest war de 24. Mee 1956 zu Lugano an der Schwäiz. Moderéiert huet den Owend de Lohengrin Filipello: dëst war déi bis haut eenzeg männlech Solomoderatioun an der Geschicht vun der Eurovisioun, déi nach ouni Sallpublikum stattfonnd huet. Jiddwer Land, dat sech fir de Contest ugemellt hat, huet däerfe zwéin Titelen areechen.

Groussbritannien, Dänemark an Éisträich hunn d'Umellungsfrist vun der EBU awer verpasst. Eng Sproochreegelung gouf et net; et war awer praktesch en ongeschriwwent Gesetz, an der Landessprooch ze sangen. Et hunn nëmme Solisten däerfen optrieden. D'Schwäiz sou wéi Lëtzebuerg hunn nëmmen eng Sängerin fir déi zwéin Titele presentéiert, wärend fir déi aner Länner all Kéier zwéin Interpreten opgetruede sinn. D'Hallschent vun de Lidder goufen op Franséisch gesongen; de Gros vun de Lidder ware sougenannt Chansonsen. Deemools bei der Jugend beléifte Museksstiler wéi Rock'n Roll oder Calypso sinn net virkomm. Nëmmen de Freddy Quinn, dee fir Däitschland gestart ass, ass mat sengem Boogie-Woogie-Lidd So geht das jede Nacht aus dem Kader gefall. Den zweeten däitschen Titel Im Wartesaal zum großen Glück gouf elo méi schwätzend wéi sangend vum Walter Andreas Schwarz virgedroen. D'Schwäiz huet hiren, deemools gréisste Star, an d'Renne geschéckt, d'Lys Assia, déi scho mat Oh mein Papa baussent de Schwäizer Grenze Succès hat.

Jiddwer Land huet zwéi Jurysmembere geschéckt, déi jiddwer Lidd, och déi vum eegene Land, bewäert hunn. Déi Ofstëmmung war awer am Geheimen. De lëtzebuergeschen Televisiounssender RTL huet awer op eege Jurysmembere verzicht (warscheinlech aus Keschtegrënn) a sou huet d'Schwäizer Jury am Numm vum Grand-Duché matofgestëmmt. Spekulatiounen no soll och dëst zu der Victoire vun der Schwäiz bäigedroen hunn. D'Bewäertungsënnerlage vun der Jury goufen no der Ofstëmmung zerstéiert. Bekannt gouf just d'Gewënnerlidd, all déi aner Plaze si geheim bliwwen.

Déi follgend Tabell ass dofir no der zweeter Positioun alphabetesch no de Länner zortéiert.

 Klassementer 

 Plaz  Land  Interpret  Titel  Punkten 1.  Schwäiz  Lys Assia  Refrain  – –  Belsch  Fud Leclerc  Messieurs les noyés de la Seine  – –  Belsch  Mony Marc  Le plus beau jour de ma vie  – –  Däitschland  Walter Andreas Schwarz  Im Wartesaal zum großen Glück  – –  Däitschland  Freddy Quinn  So geht das jede Nacht  – –  Frankräich  Mathé Altéry  Le temps perdu  – –  Frankräich  Dany Dauberson  Il est là  – –  Italien  Franca Raimondi  Aprite le finestre  – –  Italien  Tonina Torrielli  Amami se vuoi  – –  Lëtzebuerg  Michèle Arnaud  Ne crois pas  – –  Lëtzebuerg  Michèle Arnaud  Les amants de minuit  – –  Holland  Jetty Paerl  De vogels van Holland  – –  Holland  Corry Brokken  Voorgoed voorbij  – –  Schwäiz  Lys Assia  Das alte Karussell  –

 Um Spaweck 
 Eurovision.tv
 Eurovision.de
 diggiloo.net
 Eurovisioun Lëtzebuerg - Déi lëtzebuergesch Bäiträg

 -  100px Frankfurt am Main (Däitschland) - Eurovision Song Contest ESC 1957

1965
Kategorie:Musek 1956